ᱵᱟᱝᱞᱟᱫᱮᱥ ᱨᱮᱭᱟᱜ ᱠᱮᱞᱮᱱᱰᱟᱨ

ᱵᱟᱝᱞᱟᱫᱮᱥᱤ ᱠᱮᱞᱮᱱᱰᱟᱨ (ᱵᱟᱝᱞᱟ: বাংলা সাল, ᱵᱟᱝᱞᱟ ᱥᱮᱨᱢᱟ ᱦᱚᱸ ᱠᱚ ᱢᱮᱛᱟᱜᱼᱟ) ᱜᱨᱮᱜᱳᱨᱤᱭᱟᱱ ᱠᱮᱞᱮᱱᱰᱟᱨ ᱟᱨ ᱤᱥᱞᱟᱢᱤ ᱠᱮᱞᱮᱱᱰᱟᱨ ᱥᱟᱶ ᱥᱟᱶᱛᱮ ᱵᱟᱝᱞᱟᱫᱮᱥ ᱨᱮ ᱵᱮᱣᱦᱟᱨᱚᱜ ᱠᱟᱱ ᱢᱤᱫᱴᱟᱝ ᱥᱟᱫᱷᱟᱨᱚᱱ ᱠᱮᱞᱮᱱᱰᱟᱨ ᱠᱟᱱᱟ᱾  ᱱᱚᱶᱟ ᱴᱚᱴᱷᱟ ᱨᱮᱭᱟᱜ ᱢᱟᱨᱮᱱ ᱠᱮᱞᱮᱱᱰᱟᱨ ᱨᱮ ᱢᱩᱲᱩᱫ ᱥᱟᱶ,    ᱱᱚᱶᱟ ᱑᱕᱘᱔ ᱨᱮᱭᱟᱜ ᱢᱟᱨᱪ ᱑᱐/᱑᱑ ᱨᱮ ᱢᱩᱜᱷᱚᱞ ᱥᱚᱢᱨᱟᱴ ᱟᱠᱵᱚᱨ ᱫᱟᱨᱟᱭ ᱛᱮ ᱮᱛᱚᱦᱚᱵ ᱟᱠᱟᱱ ᱛᱚᱨᱤᱠᱷᱼᱮᱼᱤᱞᱟᱦᱤ (ᱰᱤᱵᱷᱟᱭᱤᱱ ᱡᱩᱜᱽ ) ᱪᱮᱛᱟᱱ ᱴᱮᱸᱦᱟᱴ ᱟᱠᱟᱱᱟ᱾ ᱚᱢᱚᱨᱛᱚ ᱥᱮᱱ ᱞᱟᱹᱭ ᱟᱠᱟᱫᱟ  ᱟᱠᱵᱚᱨ ᱟᱜ ᱮᱥᱮᱨ ᱥᱩᱢᱩᱝ ᱪᱤᱱᱦᱟᱹ ᱢᱮᱱᱟᱜᱼᱟ᱾ ᱱᱚᱣᱟ ᱠᱮᱞᱮᱱᱰᱟᱨ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱪᱟᱥ ᱥᱟᱶ ᱥᱟᱶᱛᱮ ᱯᱚᱨᱚᱵᱽ ᱟᱨ ᱥᱮᱨᱣᱟ ᱟᱱᱟᱜ ᱚᱞ ᱫᱚᱦᱚ ᱞᱟᱹᱜᱤᱫ ᱟᱨᱡᱟᱶ ᱟᱨ ᱠᱚᱨ (ᱴᱮᱠᱥ) ᱞᱟᱹᱜᱤᱫ ᱟᱹᱰᱤ ᱞᱟᱹᱠᱛᱤᱭᱟᱱ ᱠᱟᱱᱟ᱾

ᱱᱚᱣᱟ ᱠᱮᱞᱮᱱᱰᱟᱨ ᱞᱮᱠᱟᱛᱮ ᱥᱚᱨᱠᱟᱨ ᱱᱤᱛᱦᱚᱸ ᱵᱟᱝᱞᱟᱫᱮᱥ ᱨᱮᱭᱟᱜ ᱴᱮᱠᱥ  ᱦᱟᱛᱟᱣ ᱮᱫᱟ᱾ ᱠᱮᱞᱮᱱᱰᱟᱨ ᱨᱮᱭᱟᱜ ᱱᱟᱶᱟ ᱥᱮᱨᱢᱟ ᱨᱮᱭᱟᱜ ᱯᱩᱭᱞᱩ ᱢᱟᱦᱟ, ᱯᱳᱞᱮᱞᱟ ᱵᱳᱭᱥᱟᱠᱷ, ᱢᱤᱫᱴᱟᱝ ᱡᱟᱹᱛᱤᱭᱟᱹᱨᱤ ᱪᱷᱩᱴᱤ ᱫᱤᱱ ᱠᱟᱱᱟ᱾

 ᱮᱛᱚᱦᱚᱵ 

ᱫᱷᱤᱨᱤᱪᱤᱱ ᱨᱮᱭᱟᱜ ᱥᱟᱹᱵᱩᱫᱽ ᱞᱮᱠᱟᱛᱮ, ᱱᱚᱣᱟ ᱴᱚᱴᱷᱟ ᱨᱮ ᱢᱩᱥᱞᱟᱹ ᱥᱟᱥᱚᱱ ᱦᱮᱡ ᱞᱟᱦᱟ ᱠᱷᱚᱱ,ᱵᱟᱝᱞᱟ ᱨᱮ ᱥᱚᱠᱟᱵᱽᱫᱚ ᱚᱠᱛᱚ ᱢᱟᱨᱟᱝ ᱞᱮᱠᱟᱛᱮ ᱵᱮᱣᱦᱟᱨᱚᱜ ᱠᱟᱱ ᱛᱟᱦᱮᱸ᱾ ᱱᱚᱣᱟ ᱴᱚᱴᱷᱟ ᱨᱮᱱ ᱵᱟᱝᱞᱟ ᱦᱚᱲᱠᱚ ᱫᱟᱨᱟᱭ ᱛᱮ ᱵᱤᱠᱨᱟᱢᱤ ᱠᱮᱞᱮᱱᱰᱟᱨ ᱵᱮᱣᱦᱟᱨᱚᱜ ᱠᱟᱱ ᱛᱟᱦᱮᱸᱫ᱾  ᱕᱗ ᱠᱷᱤᱥᱴᱚᱯᱩᱨᱵᱚ ᱨᱮᱭᱟᱜ ᱥᱩᱱ ᱚᱠᱛᱚ ᱥᱟᱶᱛᱮ ᱨᱟᱡᱟ ᱵᱤᱠᱠᱨᱚᱢᱟᱫᱤᱛᱚ ᱧᱩᱛᱩᱢ ᱛᱮ ᱱᱚᱣᱟ ᱠᱮᱞᱮᱱᱰᱟᱨ ᱨᱮᱭᱟᱜ ᱧᱩᱛᱩᱢ ᱫᱚᱦᱚ ᱦᱩᱭ ᱟᱠᱟᱱᱟ᱾ ᱵᱷᱟᱨᱚᱛ ᱟᱨ ᱱᱮᱯᱟᱞ ᱨᱮᱭᱟᱜ ᱮᱴᱟᱜ ᱟᱭᱢᱟ ᱴᱚᱴᱷᱟ ᱞᱮᱠᱟ ᱟᱛᱳ ᱵᱟᱝᱞᱟ ᱜᱟᱸᱛᱟᱠ ᱨᱮ ᱵᱟᱝᱞᱟ ᱠᱮᱞᱮᱱᱰᱟᱨ ᱫᱚ "ᱵᱤᱠᱨᱳᱢᱟᱰᱤᱛᱳ" ᱧᱩᱛᱩᱢ ᱛᱮ ᱚᱞ ᱢᱮᱱᱟᱜᱼᱟ᱾ , ᱕᱗ ᱠᱷᱤᱥᱴᱚᱯᱩᱨᱵᱚ ᱠᱷᱚᱱ ᱮᱛᱚᱦᱚᱵ ᱟᱠᱟᱱ ᱱᱚᱣᱟ ᱴᱚᱴᱷᱟ ᱠᱚ ᱠᱷᱚᱱ ᱮᱴᱟᱜ ᱞᱮᱠᱟᱛᱮ, ᱱᱟᱦᱟᱜ ᱵᱟᱝᱞᱟᱫᱮᱥ ᱟᱨ ᱵᱟᱝᱞᱟ ᱠᱮᱞᱮᱱᱰᱟᱨ ᱕᱙᱓ ᱠᱷᱤᱥᱴᱚ ᱠᱷᱚᱱ ᱮᱛᱚᱦᱚᱵ ᱞᱮᱱᱟ ᱡᱟᱦᱟᱸ ᱠᱷᱚᱱ ᱵᱟᱰᱟᱭ ᱧᱟᱢᱚᱜᱼᱟ ᱡᱮ ᱮᱛᱚᱦᱚᱵ ᱨᱮ ᱥᱟᱵᱟᱫ ᱥᱮᱨᱢᱟ ᱫᱚ ᱡᱟᱦᱟᱱ ᱚᱠᱛᱚ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ᱾

 ᱟᱠᱵᱚᱨ ᱟᱜ ᱮᱥᱮᱨ 

ᱪᱟᱥ ᱜᱩᱞᱟᱹᱴ ᱫᱚ ᱵᱮᱲ ᱠᱮᱞᱮᱱᱰᱟᱨ ᱪᱮᱛᱟᱱ ᱴᱮᱦᱟᱴᱚᱜᱼᱟ᱾   ᱟᱠᱵᱚᱨ ᱟᱜ ᱚᱠᱛᱚ ᱢᱟᱲᱟᱝ ᱠᱷᱚᱱ ᱢᱩᱜᱷᱚᱞ ᱥᱚᱨᱠᱟᱨ ᱟᱜ ᱤᱥᱞᱟᱢᱤ ᱪᱟᱸᱫᱳ ᱠᱮᱞᱮᱱᱰᱟᱨ ᱠᱷᱟᱡᱽᱱᱟ ᱟᱹᱫᱟᱹᱭ ᱨᱮ ᱟᱱᱟᱴ ᱮ ᱵᱮᱱᱟᱣ ᱞᱮᱫᱟ ᱚᱡᱮ ᱫᱚ ᱪᱟᱸᱫᱚ ᱟᱱᱟᱜ ᱥᱮᱨᱢᱟ ᱠᱮᱞᱮᱱᱰᱟᱨ ᱫᱚ ᱵᱮᱲ ᱟᱱᱟᱜ ᱥᱮᱨᱢᱟ ᱠᱮᱞᱮᱱᱰᱟᱨ ᱠᱷᱚᱱ ᱜᱮᱞᱼᱢᱤᱫ ᱢᱟᱦᱟ ᱜᱟᱱ ᱠᱚᱢ ᱛᱟᱦᱮᱸ ᱠᱟᱱᱟ᱾ ᱟᱠᱵᱚᱨ ᱟᱭᱟᱜ ᱮᱥᱴᱨᱚᱱᱚᱢᱟᱛ ᱯᱷᱚᱛᱩᱞᱞᱟ ᱥᱤᱨᱚᱡᱤ ᱫᱚ ᱢᱤᱫᱴᱟᱝ ᱱᱟᱣᱟ ᱯᱟᱱᱛᱮᱜ ᱞᱮᱠᱟᱱ ᱠᱮᱞᱮᱱᱰᱟᱨ ᱵᱮᱱᱟᱣ ᱞᱟᱹᱜᱤᱫ ᱮ ᱵᱟᱦᱟᱞ ᱞᱮᱫᱮᱭᱟ ᱡᱟᱦᱟᱸ ᱫᱚ ᱪᱟᱥ ᱚᱠᱛᱚ ᱞᱮᱠᱟᱛᱮ ᱦᱟᱸᱥᱟ ᱨᱮᱭᱟᱜ ᱠᱷᱟᱡᱽᱱᱟ ᱟᱨ ᱪᱟᱥ ᱠᱷᱟᱡᱽᱱᱟ ᱦᱟᱛᱟᱣ ᱨᱮᱭᱟᱜ ᱥᱩᱵᱤᱫᱷᱟᱹ ᱮ ᱮᱢ ᱞᱮᱫᱟ᱾ ᱑᱕᱘᱔ ᱥᱟᱞᱮ ᱨᱮ, ᱮᱢᱯᱮᱨᱟᱨ ᱟᱠᱵᱚᱨ ᱫᱚ ᱴᱮᱠᱥ ᱠᱚᱞᱮᱠᱥᱚᱱ ᱨᱮᱯᱷᱚᱨᱢ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱢᱤᱫ ᱱᱟᱣᱟ ᱠᱮᱞᱮᱱᱰᱟᱨ ᱮ ᱪᱟᱹᱞᱩ ᱞᱮᱫᱼᱟ᱾

 ᱪᱟᱸᱫᱳ ᱟᱨ ᱢᱚᱨᱥᱩᱢ 

ᱠᱮᱞᱮᱱᱰᱟᱨ  ᱑᱒ ᱪᱟᱸᱫᱳ ᱟᱨ ᱖ ᱜᱚᱴᱟᱝ ᱢᱚᱨᱥᱩᱢ ᱢᱮᱱᱟᱜᱼᱟ, ᱡᱟᱦᱟᱸ ᱞᱟᱛᱟᱨ ᱨᱮ ᱛᱟᱹᱞᱤᱠᱟ ᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ᱾

 ᱦᱟᱯᱛᱟ (ᱮᱢᱟᱦᱟᱸ) 

ᱞᱟᱛᱟᱨ ᱨᱮ  ᱗ ᱢᱟᱦᱟ ᱨᱮᱭᱟᱜ ᱵᱟᱝᱞᱟ ᱦᱟᱯᱛᱟ ᱨᱮᱭᱟᱜ ᱩᱫᱩᱜ ᱥᱚᱫᱚᱨ ᱟᱠᱟᱱᱟ᱾ 
ᱵᱟᱝᱞᱟ ᱢᱟᱦᱟᱮᱸᱜᱮᱞᱥᱟᱱᱛᱟᱲ ᱧᱩᱛᱩᱢᱨᱚᱵᱤᱵᱟᱨᱥᱤᱸᱜᱤᱥᱤᱸᱜᱤᱥᱳᱢᱵᱟᱨᱪᱟᱸᱫᱳᱚᱛᱮ ᱢᱟᱦᱟᱢᱳᱝᱜᱚᱞᱵᱟᱨᱵᱚᱸᱜᱟᱵᱟᱞᱮ ᱢᱟᱦᱟᱵᱩᱫᱷᱵᱟᱨᱮᱞᱟᱝᱥᱟᱹᱜᱩᱱ ᱢᱟᱦᱟᱵᱨᱤᱦᱳᱥᱯᱳᱛᱤᱵᱟᱨᱨᱟᱡᱟᱥᱟᱹᱨᱫᱤ ᱢᱟᱦᱟᱥᱩᱠᱨᱳᱵᱟᱨᱢᱟᱨᱥᱟᱞᱡᱟᱹᱨᱩᱢ ᱢᱟᱦᱟᱥᱳᱱᱤᱵᱟᱨᱫᱷᱤᱨᱤᱧᱩᱦᱩᱢ ᱢᱟᱦᱟ

 ᱡᱩᱜᱽ ᱟᱨ ᱥᱩᱱ ᱥᱮᱨᱢᱟ 

ᱵᱟᱝᱞᱟᱫᱮᱥ ᱥᱚᱨᱠᱟᱨ ᱟᱨ ᱠᱷᱚᱵᱚᱨ ᱥᱟᱠᱟᱢ ᱠᱚ ᱟᱹᱰᱤ ᱜᱟᱱ ᱵᱟᱝᱞᱟ ᱥᱟᱞ (ᱵᱤ.ᱮᱥ) ᱟᱹᱲᱟᱹ ᱠᱚ ᱵᱮᱦᱟᱨᱼᱟ᱾  ᱫᱟᱹᱭᱠᱟᱹ ᱞᱮᱠᱟᱛᱮ, ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱠᱦᱤᱛ ᱨᱮᱭᱟᱜ ᱮᱛᱚᱦᱚᱵ ᱨᱮᱭᱟᱜ ᱢᱩᱪᱟᱹᱫ ᱯᱮᱨᱟ ᱨᱮ ᱚᱞ ᱢᱮᱱᱟᱜᱼᱟ "ᱟᱵᱚᱣᱟᱜ ᱱᱚᱣᱟ ᱦᱚᱠᱦᱤᱛ ᱫᱩᱯᱲᱩᱵᱽ ᱨᱮᱭᱟᱜ, ᱠᱟᱹᱨᱛᱤᱠ ᱨᱮᱭᱟᱜ ᱱᱚᱣᱟ ᱜᱮᱞ ᱯᱩᱱ ᱢᱟᱦᱟ, ᱑᱓᱗᱙ ᱵᱤ.ᱮᱥ, ᱑᱙᱗᱒ ᱠᱷᱤᱥᱴᱚᱵᱫᱚ ᱨᱮᱭᱟᱜ ᱱᱚᱵᱷᱮᱢᱵᱚᱨ ᱨᱮᱭᱟᱜ ᱯᱳᱱ ᱢᱟᱦᱟ ᱥᱟᱶ ᱥᱟᱶᱛᱮ, ᱱᱚᱣᱟ ᱞᱮ ᱟᱸᱜᱚᱪ ᱮᱫᱟ, ᱞᱟᱹᱜᱩ ᱟᱨ ᱟᱞᱮ ᱠᱚ ᱢᱩᱸᱫᱽ ᱨᱮ ᱱᱚᱣᱟ ᱦᱚᱠᱦᱤᱛ ᱞᱮ ᱢᱟᱱᱟᱣ ᱮᱫᱟ᱾

ᱵᱟᱝᱞᱟᱫᱮᱥ ᱨᱮᱭᱟᱜ ᱠᱮᱞᱮᱱᱰᱟᱨ ᱨᱮᱭᱟᱜ ᱚᱠᱛᱚ ᱨᱮ ᱥᱩᱱ ᱥᱮᱨᱢᱟ ᱫᱚ ᱕᱙᱓ ᱠᱷᱨᱤᱥᱴᱟᱵᱽᱫᱚ᱾

ᱯᱚᱨᱚᱵᱽ ᱠᱚ
ᱰᱷᱟᱠᱟ ᱡᱮᱡᱟᱹᱛᱤᱭᱟᱹᱨᱤ ᱦᱚᱲ ᱥᱮᱨᱮᱧ ᱯᱚᱨᱚᱵᱽ
ᱰᱷᱟᱠᱟ ᱡᱮᱜᱮᱛᱟᱹᱨᱤ ᱥᱮᱨᱮᱧ ᱯᱚᱨᱚᱵᱽ ᱫᱚ ᱰᱷᱟᱠᱟ ᱡᱮᱜᱮᱛ ᱥᱮᱨᱮᱧ ᱢᱟᱦᱟᱸ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱫ ᱡᱮᱜᱮᱛᱟᱹᱨᱤ ᱦᱚᱲ ᱥᱮᱨᱮᱧ ᱯᱚᱨᱚᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱡᱮᱜᱮᱫ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱜᱮᱛᱟᱹᱨᱤ ᱥᱮᱨᱮᱧ ᱥᱴᱟᱨ ᱠᱚᱣᱟᱜ ᱥᱮᱞᱮᱫ ᱛᱮ ᱰᱷᱟᱠᱟ, ᱵᱟᱝᱞᱟᱫᱮᱥ ᱨᱮ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱯᱚᱨᱚᱵᱽ ᱨᱮ ᱱᱮᱼᱦᱚᱲᱟᱜ ᱟᱨ ᱟᱹᱨᱤᱪᱟᱹᱞᱤ ᱥᱮᱨᱮᱧ ᱠᱷᱚᱱ ᱡᱮᱜᱮᱛ ᱡᱟᱠᱟᱛ ᱢᱮᱥᱟᱜ ᱟᱨ ᱦᱩᱰᱤᱧ ᱡᱮᱜᱮᱛ ᱥᱮᱨᱮᱧ ᱫᱷᱟᱹᱵᱤᱡ ᱟᱭᱢᱟ ᱞᱮᱠᱟᱱ ᱥᱮᱨᱮᱧ ᱠᱚ ᱥᱮᱞᱮᱫᱚᱜ-ᱟ᱾ ᱡᱮᱜᱮᱛ ᱥᱮᱨᱮᱧ ᱨᱮ ᱥᱟᱹᱨᱤ ᱥᱟᱶᱦᱮᱫ ᱧᱮᱞ ᱞᱟᱹᱜᱤᱫ ᱛᱮ ᱱᱚᱶᱟ ᱯᱚᱨᱛᱚᱱ ᱵᱟᱝᱞᱟᱫᱮᱥ ᱨᱮ ᱟᱹᱰᱤ ᱢᱟᱨᱟᱝ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ᱾

ᱯᱚᱦᱮᱞᱟ ᱵᱳᱭᱥᱟᱠᱷ
ᱯᱚᱦᱮᱞᱟ ᱵᱚᱭᱥᱟᱠᱷ (Poila Baishak) ᱫᱚ ᱵᱮᱝᱜᱚᱞᱤ ᱠᱮᱞᱮᱱᱰᱟᱨ ᱨᱮᱱᱟᱜ ᱯᱩᱭᱞᱩ ᱢᱟᱦᱟᱸ ᱠᱟᱱᱟ ᱡᱟᱦᱟᱸ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱚᱨᱠᱟᱨᱤ ᱠᱮᱞᱮᱱᱰᱟᱨ ᱠᱟᱱᱟ᱾ ᱱᱚᱣᱟ ᱯᱚᱨᱚᱵᱽ ᱫᱚ ᱡᱟᱦᱟᱸ ᱫᱷᱚᱨᱚᱢ ᱨᱮᱱ ᱜᱮ ᱠᱟᱱᱮ ᱵᱟᱝᱞᱟᱫᱮᱥ ᱨᱮ ᱑᱔ ᱮᱯᱨᱤᱞ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ, ᱛᱨᱤᱯᱩᱨᱟ ᱟᱨ ᱟᱥᱟᱢ (ᱵᱟᱨᱟᱠ ᱵᱷᱮᱞᱤ) ᱨᱮ ᱑᱕ ᱮᱯᱨᱤᱞ ᱦᱤᱞᱚᱜ ᱠᱚ ᱢᱟᱱᱟᱣᱟ᱾Crump, William D. (2014), Encyclopedia of New Year's Holidays Worldwide, MacFarland, page 114

ᱯᱚᱦᱮᱞᱟ ᱯᱷᱟᱹᱞᱜᱩᱱ
ᱯᱚᱦᱮᱞᱟ ᱯᱷᱟᱞᱜᱩᱱ (Basanta Utsab) ᱫᱚ ᱢᱤᱫ ᱯᱚᱨᱚᱵᱽ ᱢᱟᱦᱟᱸ ᱠᱟᱱᱟ, ᱡᱟᱦᱟᱸ ᱫᱚ ᱵᱮᱝᱜᱚᱞᱤ ᱪᱟᱸᱫᱚ ᱯᱷᱟᱹᱞᱜᱩᱱ ᱨᱮᱱᱟᱜ ᱯᱩᱭᱞᱩ ᱫᱤᱱ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ᱾ ᱑᱙᱙᱑ ᱥᱮᱨᱢᱟ ᱨᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱯᱷᱟᱭᱤᱱ ᱟᱨᱴᱥ ᱵᱤᱨᱫᱟᱹᱜᱟᱲ ᱨᱮᱱ ᱯᱟᱹᱴᱷᱩᱣᱟᱹ ᱠᱚ ᱱᱚᱣᱟ ᱢᱟᱦᱟ ᱠᱚ ᱢᱟᱱᱟᱣ ᱮᱦᱚᱵ ᱞᱮᱫᱟ᱾ ᱯᱷᱟᱹᱞᱜᱩᱱ ᱨᱮᱱᱟᱜ ᱯᱩᱭᱞᱩ ᱢᱟᱦᱟᱸ ᱫᱚ ᱜᱨᱮᱜᱚᱨᱤᱭᱟᱱ ᱠᱟᱞᱮᱱᱰᱟᱨ ᱨᱮᱱᱟᱜ ᱑᱓ ᱯᱷᱮᱵᱽᱨᱩᱣᱟᱨᱤ ᱨᱮ ᱦᱤᱡᱩᱜᱼᱟ᱾

ᱱᱚᱵᱟᱱᱱᱚ
ᱱᱚᱵᱟᱱᱱᱚ ᱫᱚ ᱢᱤᱫ ᱵᱮᱝᱜᱚᱞᱤ ᱥᱤᱛᱩᱝ ᱟᱨ ᱪᱟᱰ ᱨᱮᱱᱟᱜ ᱯᱚᱨᱚᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱝᱞᱟᱫᱮᱥ ᱨᱮ ᱡᱚᱢᱟᱜ ᱟᱨ ᱵᱟᱝᱞᱟᱜᱤ ᱟᱨ ᱦᱚᱲ ᱥᱮᱨᱮᱧ ᱥᱟᱶᱛᱮ ᱠᱚ ᱢᱟᱱᱟᱣᱟ᱾

ᱵᱤᱡᱩ
ᱵᱤᱡᱩ ᱫᱚ ᱯᱮ ᱫᱤᱱ ᱫᱷᱟᱹᱵᱤᱡ ᱦᱩᱭᱩᱜ ᱠᱟᱱ ᱢᱤᱫ ᱯᱚᱨᱚᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱪᱟᱠᱢᱟ ᱠᱚᱣᱟᱜ ᱱᱟᱣᱟ ᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱢᱟᱱᱟᱣ ᱵᱟᱛᱟᱣᱟᱜ ᱠᱟᱱᱟ ᱟᱨ ᱱᱚᱣᱟ ᱫᱚ ᱩᱱᱠᱩᱣᱟᱜ ᱢᱩᱬᱩᱛ ᱯᱚᱨᱚᱵᱽ ᱠᱟᱱᱟ᱾ ᱵᱤᱡᱩ ᱫᱚ ᱪᱟᱹᱛ-ᱥᱚᱝᱠᱨᱟᱱᱛᱤ ᱨᱮᱱᱟᱜ ᱯᱚᱨᱚᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱝᱞᱟ ᱠᱮᱞᱮᱱᱰᱟᱨ ᱨᱮᱱᱟᱜ ᱢᱩᱪᱟᱹᱫ ᱢᱟᱦᱟᱸ ᱠᱟᱱᱟ᱾ ᱵᱤᱡᱩ ᱫᱚ ᱦᱚᱲ ᱥᱮᱨᱮᱧ ᱥᱟᱶᱦᱮᱫ ᱨᱮᱱᱟᱜ ᱢᱤᱫ ᱯᱚᱨᱚᱵᱽ ᱦᱚᱸ ᱠᱟᱱᱟ᱾

ᱵᱚᱨᱥᱟ ᱩᱫᱽᱥᱚᱵᱽ
ᱵᱚᱨᱥᱟ ᱩᱛᱥᱚᱵᱽ ᱫᱚ ᱵᱚᱨᱥᱟ ᱢᱚᱝᱜᱚᱞ ᱩᱛᱥᱚᱵᱽ ᱦᱚᱸ ᱠᱚ ᱢᱮᱛᱟᱜᱼᱟ᱾ ᱱᱚᱣᱟ ᱫᱚ ᱢᱤᱫ ᱫᱤᱱ ᱫᱷᱟᱹᱵᱤᱡ ᱢᱚᱱᱥᱩᱱ ᱥᱟᱨᱦᱟᱣ ᱯᱚᱨᱚᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱝᱞᱟᱫᱮᱥ ᱨᱮ ᱠᱚ ᱢᱟᱱᱟᱣᱟ᱾ ᱱᱚᱣᱟ ᱯᱚᱨᱚᱵᱽ ᱫᱚ ᱵᱟᱝᱞᱟ ᱪᱟᱸᱫᱚ ᱦᱤᱥᱟᱹᱵᱽ ᱛᱮ ᱟᱥᱟᱲ ᱪᱟᱸᱫᱚ ᱨᱮᱱᱟᱜ ᱯᱩᱭᱞᱩ ᱢᱟᱦᱟᱸ ᱠᱚ ᱢᱟᱱᱟᱣᱟ᱾ ᱱᱚᱣᱟ ᱫᱚ ᱜᱨᱮᱜᱚᱨᱤᱭᱟᱱ ᱪᱟᱸᱫᱚ ᱦᱤᱥᱟᱹᱵᱽ ᱛᱮ ᱑᱕ ᱡᱩᱱ ᱦᱤᱞᱚᱜ ᱠᱚ ᱢᱟᱱᱟᱣᱟ᱾ ᱱᱚᱣᱟ ᱢᱟᱦᱟᱸ ᱨᱮ ᱦᱚᱲ ᱥᱮᱨᱮᱧ ᱥᱮᱨᱮᱧ, ᱰᱨᱟᱢᱟ, ᱚᱱᱚᱬᱦᱮ ᱚᱲᱦᱮᱸ, ᱥᱠᱨᱤᱱ ᱨᱮ ᱥᱤᱱᱮᱢᱟ ᱩᱫᱩᱜᱽ ᱮᱢᱟᱱ ᱥᱟᱶᱛᱮ ᱨᱚᱝ ᱨᱚᱝ ᱛᱮ ᱢᱟᱱᱟᱣ ᱦᱩᱭᱩᱜᱼᱟ᱾

ᱱᱳᱣᱠᱟ ᱵᱳᱭᱤᱪ
ᱱᱳᱣᱠᱟ ᱵᱟᱭᱤᱪ ᱵᱚᱴ ᱨᱮᱥ ᱯᱚᱨᱚᱵᱽ ᱠᱟᱱᱟ ᱡᱟᱦᱟᱸ ᱫᱚ ᱢᱚᱱᱥᱳᱱ ᱛᱟᱭᱚᱢ ᱡᱚᱠᱷᱚᱱ ᱵᱟᱝᱞᱟᱫᱮᱥ ᱨᱮ ᱫᱟᱜ ᱡᱟᱹᱲᱤ ᱮᱱᱟ ᱚᱱᱟ ᱛᱟᱭᱚᱢ ᱦᱩᱭᱩᱜᱼᱟ᱾ ᱱᱚᱣᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱤᱫ ᱟᱹᱨᱤᱪᱟᱹᱞᱤ ᱰᱨᱟᱜᱚᱱ ᱵᱚᱴ ᱥᱴᱟᱭᱤᱞ ᱯᱮᱰᱞᱤᱝ ᱠᱷᱮᱞ ᱠᱟᱱᱟ᱾ ᱑᱙᱗᱔ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱵᱟᱝᱞᱟᱫᱮᱥ ᱨᱳᱣᱤᱝ ᱯᱷᱮᱰᱮᱨᱮᱥᱚᱱ ᱫᱚ ᱵᱟᱝᱞᱟᱫᱮᱥ ᱨᱮ ᱨᱳᱣᱤᱝ ᱨᱮᱱᱟᱜ ᱡᱚᱛᱚ ᱠᱟᱹᱢᱤᱦᱚᱨᱟ ᱠᱚᱭ ᱧᱮᱞ ᱥᱟᱢᱴᱟᱣᱮᱫ ᱠᱟᱱᱟ᱾

ᱚᱥᱴᱚᱠ ᱜᱤᱛ
ᱟᱥᱴᱚᱠ ᱥᱮᱨᱮᱧ ᱟᱨᱵᱟᱝ ᱟᱥᱴᱚᱠ ᱰᱟᱱᱥ ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱟᱨᱮ ᱦᱚᱲ ᱟᱹᱨᱤᱪᱟᱹᱞᱤ ᱨᱮ ᱢᱤᱫ ᱢᱩᱬᱩᱛ ᱪᱚᱞ ᱠᱟᱱᱟ᱾ ᱱᱚᱣᱟ ᱫᱚ ᱵᱚᱝᱜᱟᱞᱤ ᱦᱤᱱᱫᱩ ᱥᱟᱶᱛᱟ ᱨᱮ ᱪᱟᱹᱛ ᱥᱚᱝᱠᱨᱟᱱᱛᱤ ᱨᱮᱱᱟᱜ ᱯᱚᱨᱚᱵᱽ ᱠᱚ ᱚᱠᱛᱚ ᱨᱮ ᱦᱩᱭᱩᱜᱼᱟ᱾

ᱡᱟᱹᱥᱛᱤ ᱠᱟᱭᱛᱮ ᱪᱟᱸᱫᱚ ᱨᱮᱱᱟᱜ ᱢᱩᱪᱟᱹᱫ ᱯᱮ ᱫᱤᱱ ᱨᱮ "ᱱᱤᱞᱮᱨ/ᱥᱤᱵᱷᱟᱜ ᱜᱟᱡᱟᱱ" ᱨᱮᱱᱟᱜ ᱚᱠᱛᱚ ᱨᱮ ᱫᱤᱥᱚᱢ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱠᱚᱨᱮ, ᱟᱥᱚᱠᱟᱭ ᱛᱮ ᱥᱟᱢᱟᱝ-ᱯᱟᱪᱮ ᱨᱮ ᱦᱩᱭᱩᱜ ᱠᱟᱱ ᱦᱚᱲ ᱢᱮᱞᱟ ᱠᱚᱨᱮ, ᱟᱭᱢᱟ ᱞᱮᱠᱟᱱ ᱥᱮᱨᱮᱧ ᱟᱨ ᱟᱹᱨᱤᱪᱟᱹᱞᱤ ᱨᱮ ᱢᱤᱫ ᱢᱩᱬᱩᱛ ᱜᱟᱡᱟᱱ ᱞᱮᱠᱟᱛᱮ ᱛᱚᱠ ᱥᱮᱨᱮᱧ ᱟᱨ ᱮᱱᱮᱡ ᱠᱚ ᱩᱫᱩᱜ ᱥᱚᱫᱚᱨᱚᱜᱼᱟ᱾

ᱟᱠᱷᱲᱟᱭ ᱥᱮᱨᱮᱧ
ᱟᱠᱷᱚᱲᱟᱭ ᱥᱮᱨᱮᱧ ᱫᱚ ᱑᱘ ᱥᱟᱭ ᱥᱮᱨᱢᱟ ᱢᱩᱪᱟᱹᱫ ᱟᱨ ᱑᱙ ᱥᱟᱭ ᱥᱮᱨᱢᱟ ᱮᱛᱚᱦᱚᱵ ᱨᱮ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱ ᱦᱚᱲ ᱥᱮᱨᱮᱧ ᱠᱟᱱᱟ᱾ ᱠᱩᱞᱩᱪᱚᱸᱫᱽᱨᱚ ᱥᱮᱱ ᱟᱨ ᱨᱟᱢᱱᱤᱫᱷᱤ ᱜᱩᱯᱛᱚ ᱫᱚ ᱱᱚᱣᱟ ᱱᱟᱣᱟ ᱥᱮᱨᱮᱧ ᱨᱩᱯ ᱨᱮᱱ ᱯᱨᱳᱢᱳᱴᱚᱨ ᱠᱟᱱᱟ ᱠᱚ᱾ ᱱᱟᱵᱚᱠᱨᱤᱥᱱᱟ ᱫᱚ ᱱᱚᱣᱟ ᱟᱹᱨᱤᱪᱟᱹᱞᱤ ᱨᱤᱱᱤᱡ ᱯᱨᱚᱛᱤᱥᱴᱷᱟᱱ ᱛᱟᱦᱮᱸ ᱠᱟᱱᱟ᱾

ᱠᱚᱵᱤ ᱜᱟᱱ
ᱠᱚᱵᱤᱜᱟᱱ ᱫᱚ ᱵᱮᱝᱜᱚᱞᱤ ᱦᱚᱲ ᱥᱮᱨᱮᱧ ᱨᱮᱱᱟᱜ ᱢᱤᱫ ᱵᱤᱥᱮᱥ ᱦᱟᱹᱴᱤᱧ ᱠᱟᱱᱟ᱾ ᱱᱚᱣᱟ ᱦᱟᱹᱴᱤᱧ ᱨᱮ ᱫᱚ ᱦᱚᱲ ᱠᱚᱣᱟᱜ ᱥᱮᱨᱮᱧ ᱠᱚ ᱥᱮᱞᱮᱫᱚᱜ-ᱟ᱾ ᱥᱮᱨᱮᱧ ᱜᱟᱵᱟᱱᱤᱡ ᱫᱚ ᱚᱱᱚᱬᱦᱤᱭᱟᱹᱭ ᱦᱩᱭᱩᱜᱼᱟ᱾ ᱚᱱᱚᱞᱤᱭᱟᱹ ᱫᱚ ᱢᱚᱪᱲ ᱟᱲᱟᱝ ᱛᱮ ᱪᱷᱟᱸᱫᱟ ᱠᱚᱭ ᱜᱟᱵᱟᱱᱟ ᱟᱨ ᱚᱱᱟ ᱛᱟᱭᱚᱢ ᱛᱮᱜᱮ ᱥᱮᱨᱮᱧ ᱮ ᱥᱮᱨᱮᱧᱟ᱾ ᱚᱱᱚᱞᱤᱭᱟᱹ ᱠᱚᱣᱟᱜ ᱮᱱᱮᱡ ᱫᱚ ᱠᱚᱵᱤᱱᱟᱪ ᱠᱚ ᱢᱮᱛᱟᱜᱼᱟ᱾

ᱜᱟᱡᱤᱨ ᱯᱳᱛ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ